काबिल बनाे, कामयाबी आपके कदम चूमेगी : डाॅ. सिंह
राष्ट्रीयडेयरी अनुसंधान संस्थान में भारतीय विश्वविद्यालय संघ द्वारा प्रायोजित अनुसंधान सम्मेलन आयोजन किया गया। इसमें पंजाब, जम्मू कश्मीर, हरियाणा, उत्तराखंड, हिमाचल प्रदेश और उतर प्रदेश के करीब 20 संस्थानों के 100 से अधिक शोधार्थियों ने भाग लिया और अपने शोध पत्र प्रस्तुत किए।
दो दिवसीय कार्यक्रम का शुभारंभ कृषि वैज्ञानिक चयन मंडल के अध्यक्ष डाॅ. गुरबचन सिंह ने दीप प्रज्ज्वलित कर किया। संस्थान के निदेशक डाॅ. एके श्रीवास्तव ने कार्यक्रम की अध्यक्षता की। मौके पर प्रतियोगिता से संबंधित सीडी भी लाॅन्च की गई।
डाॅ. गुरबचन सिंह ने कहा कि विज्ञान का क्षेत्र बहुत बड़ा है, विज्ञान ने देश को बहुत कुछ दिया है। उन्होंने भावी वैज्ञानिकों को संबोधित करते हुए कहा कि आपका ध्यान हमेशा आपके लक्ष्य पर होना चाहिए। अपने वैज्ञानिक जीवन में ऐसा कर जाओ, जो विज्ञान के क्षेत्र में मील का पत्थर साबित हो। उन्होंने कहा कि आपके द्वारा किए गए शोध की आलोचना करने वालों की कमी नहीं है। लेकिन उसकी प्रवाह किए बिना आप आगे बढ़ते रहो। खुद को इस काबिल बनाओ की कामयाबी आपके कदम चूमे
hin_Deva hin_Deva hin_Deva hin_Deva